Tiedote kurssista

**Monivammapotilaan hoidon verkkokurssi**

Mistä on kyse?

Monivammapotilaan hoidon verkkokurssi on Moodle-alustalla järjestettävä interaktiivinen koulutus. Kurssin keskiössä on potilastapaus, jossa haastavan monivammatilanteen hoitoa pohditaan yhdessä kurssilaisten kanssa koko kurssin ajan kestävässä verkkokeskustelussa. Mukana verkkokeskustelua ohjaamassa on eri alojen erikoislääkäreitä. Yhteisen verkkokeskustelun lisäksi kurssiin kuuluu verkko-oppimateriaalia ja verkkotehtäviä. Kurssin päättää Moodlessa tehtävä monivalintatentti.

Verkkokurssi kestää kolme viikkoa. Verkkokurssilla ei tarvitse olla läsnä verkkoalueella minään tiettynä ajankohtana, joten kurssille voi osallistua osittain omien aikataulujen mukaisesti. Jokaisella kurssiviikolla on kuitenkin verkkotehtäviä, jotka tulee tehdä kyseisen kurssiviikon aikana. Suositeltavaa olisikin, että jokaisella kurssiviikolla osallistujalla olisi mahdollisuus käyttää aikaa verkkokurssilla työskentelyyn useampana päivänä.

Kuka kurssin on laatinut?

Verkkokurssin suunnittelusta vastaa Turun Yliopiston anestesiologian ja tehohoidon oppiaine. Kurssilla käytettävä Moodle-alusta on Turun Yliopiston hallinnoima. Moodlea on helppo käyttää kaikkien suomalaisten yliopistojen sähköpostitunnuksella HAKA-kirjautumisen kautta.

Kenelle kurssi on suunnattu?

Verkkokurssi on ensisijaisesti suunniteltu anestesiologian ja tehohoidon näkökulmasta, joten kurssi on tarkoitettu anestesiologian ja tehohoidon erikoistuville lääkäreille. Kurssi soveltuu kuitenkin mainiosti myös muiden monivammapotilaan hoitoon osallistuvien erikoisalojen lääkäreiden koulutukseksi. Osa kurssipaikoista onkin varattu muiden erikoisalojen erikoistuville lääkäreille. Hyväksytysti suoritetusta verkkokurssista myönnetään 15 h teoreettista erikoislääkärikoulutusta seuraaville aloille:

* Akuuttilääketiede
* Anestesiologia ja tehohoito
* Gastroenterologinen kirurgia
* Neurokirurgia
* Ortopedia ja traumatologia
* Sydän- ja rintaelinkirurgia

Verkkokurssi on pakollinen EPA niille erikoistuville lääkäreille, jotka ovat saaneet anestesiologian ja tehohoidon erikoislääkärikoulutuksen opinto-oikeuden 1.8.2023 jälkeen. EPA-suoritusta tekevät erikoistuvat lääkärit ovat etusijalla kurssipaikkoja jaettaessa. Muuten paikat jaetaan ilmoittautumisjärjestyksessä. Verkkokurssille otetaan yhteensä 30 osallistujaa.

Miten kurssille voi hakea?

Seuraava verkkokurssi monivammapotilaan hoidosta pidetään 17.11.-7.12.2025. Verkkokurssille hakeminen tapahtuu KOPI-koulutusjärjestelmän kautta [www.kopi.fi](http://www.kopi.fi) tai suoraan oheisen linkin kautta [https://link.webropol.com/ep/monivammapotilaan-hoidon-verkkokurssi-syksy-2025](https://eur06.safelinks.protection.outlook.com/?url=https%3A%2F%2Flink.webropol.com%2Fep%2Fmonivammapotilaan-hoidon-verkkokurssi-syksy-2025&data=05%7C02%7Cmiretta.tommila%40varha.fi%7Ca68d886dbee249b900b308ddef7f68c6%7Cc6325d0045d5422fbcae82845cd9b814%7C0%7C0%7C638930052702192235%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=VOFiuNmTyLhtPj3Xo7bmxybc%2BB4e16q98R7EWhhvhzo%3D&reserved=0)



Haku syksyn 2025 verkkokurssille päättyy 23.10.2025.